PROIECT DE DECIZIE A ETAPEI DE ÎNCADRARE

AFIȘAT ÎN DATA DE 16.01.2018

Ca urmare a solicitării de emitere a acordului de mediu adresata de COMUNA BERCA,cu sediul în sat Berca,str.1Decembrie,nr.427,comuna Berca ,judeţul Buzău , înregistrată la Agenţia pentru Protecţia Mediului Buzău cu nr. 9105/01.08.2017,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

ca urmare a consultărilor desfăşurate în cadrul şedinţei CAT din data de 16.01.2018,

Agenţia pentru Protecţia Mediului Buzău decide, că proiectul:” MODERNIZARE RETEA ALIMENTARE CU APA ,EXTINDERE SI MODERNIZARE SISTEM CANALIZARE SI STATIE EPURARE IN LOCALITATEA BERCA,COMUNA BERCA,JUDETUL BUZAU”,propus a fi amplasat în:- sat Berca,comuna Berca,jud.Buzau ,

**nu se supune evaluării impactului asupra mediului şi nu se supune evaluării adecvate, *cu obligativitatea ca, la finalizarea investitiei să solicitaţi efectuarea unui control de specialitate pentru verificarea respectării prevederilor deciziei etapei de încadrare( art. 49, alin. 3 şi 4, Ord. 135/2010)***

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile H.G. nr. 445/2009, Anexa 2, pct. 10, lit.f și pct.11,lit.c ,

1. **Caracteristicile proiectului**

a)mărimea proiectului

***Proiectul prevede:***

1. Extindere si modernizare sistem canalizare si statie epurare

2. Modernizarea reţelei de alimentare cu apă potabilă

1. Extindere si modernizare sistem canalizare si statie epurare

**-** Sistemul de canalizare conceput pentru localitatea Berca va urmări trama stradală şi va fi de tip separativ. Apele uzate menajere vor fi colectate şi transportate gravitaţional iniţial către colectorul principal, şi apoi către staţia de epurare .

Reţeaua de canalizare ape uzate menajere:- va avea o lungime de 2980 m şi se va realiza din tuburi PVC-KG SN4, cu diametre cuprinse între de 250 mm şi 500 mm. Pe diametre, lungimile reţelei de canalizare sunt următoarele:

|  |  |
| --- | --- |
| Material şi diametre | Lungimi |
| (mm) | (m) |
| PVC-KG SN4 250 | 250 |
| PVC-KG SN4 315 | 2542 |
| PVC-KG SN4 400 | 123 |
| PVC-KG SN4 500 | 65 |
| TOTAL | 2980 |

Pentru extinderea şi modernizarea reţelei de canalizare ape uzate în localitatea Berca s-a optat pentru o schemă după cum urmează:

* colector principal CP1, PVC-KG SN4 Dn315mm în lungime de 1465 ml, care îşi evacuează apele prin intermediul a două staţii de pompare ape uzate şi a două conducte de refulare în colectorul existent din beton Dn500mm de pe reţeaua existentă de canalizare ape uzate a localităţii Berca;
* colector secundar CS1, PVC-KG SN4 Dn315mm în lungime de 247 ml, cu evacuare în colectorul principal CP1;
* colectorul secundar CS2, PVC-KG SN4 Dn315mm în lungime de 228 ml, care îşi evacuează apele prin intermediul unei staţii de pompare ape uzate şi a unei conducte de refulare în colectorul principal CP1;
* colector secundar CS3, PVC-KG SN4 Dn315mm în lungime de 343 ml, cu evacuare în colectorul existent din beton Dn500mm de pe reţeaua existentă de canalizare ape uzate a localităţii Berca;
* colector secundar CS4, PVC-KG SN4 Dn250mm în lungime de 250 ml, cu evacuare în colectorul existent din beton Dn500mm de pe reţeaua existentă de canalizare ape uzate a localităţii Berca;
* colector secundar CS5, PVC-KG SN4 Dn315mm în lungime de 259 ml şi PVC-KG Dn500mm în lungime de 65 ml , cu evacuare în staţia de pompare SPAU4 amplasată în incinta staţiei de epurare ape uzate;
* s-a prevăzut modernizarea unui tronson de canalizare amplasat în zona blocurilor, întrucât cel existent prezintă un grad de colmatare ridicat şi nu mai corespunde cerinţelor actuale de transport al apei menajere. Acesta tronson se va realiza din PVC-KG SN4 SN4 Dn400mm, în lungime de 123 ml.
* pe tronsoanele de extindere a reţelei de canalizare s-au amplasat, la limita proprietăţilor private, cămine de racord, ce oferă posibilitatea branşării gospodăriilor la sistemul centralizat de canalizare. Branşarea se va realiza fie direct în căminul de vizitare amplasat pe reţeaua de canalizare fie direct în conductă, prin montarea pe conductă de canalizare a unei ramificaţii la 45° cu Dn160x250mm / Dn160x315mm.
* Pe traseul reţelei de canalizare s-au prevăzut 102 de cămine de vizitare amplasate la maxim 60 m distanţă între ele în aliniament, la schimbări de pantă, direcţie şi intersecţii, echipate cu capace carosabile tip IV (STAS 2308-81) și 80 de cămine racord proprietăţi.

***Staţii pompare ape uzate pe traseul reţelei de canalizare***

Colectorul principal de canalizare ape uzate, CP1, se intersectează cu râul Sărăţel, respectiv pârâul Pâclele, fapt ce face ca topografia terenului să nu permită asigurarea transportului apei uzate prin scurgere gravitaţională. Astfel, pe traseul colectorului, s-au prevăzut 2 staţii de pompare ape uzate (SPAU1 şi SPAU2) utilate cu pompe tocătoare şi mixere pentru ape uzate menajere.

Întrucât o situaţie similară apare şi pe colectorul secundar de canalizare ape uzate, CS2, respectiv intersectarea traseului conductei de refulare cu pârâul Pâclele, s-a prevăzut o staţie de pompare ape uzate

SPAU3.

Din motive tehnice de montaj a grătarului staţiei de epurare proiectată şi având în vedere adâncimea de pozare a celor două colectoare ce descarcă apele uzate în staţie, pentru a evita adâncimi de săpătură mari, s-a prevăzut o staţie de pompare ape uzate SPAU 4, utilată cu pompe fără tocător, prevăzute cu convertizoare şi mixer.

|  |  |  |  |  |  |  |
| --- | --- | --- | --- | --- | --- | --- |
| Denumirea staţiei de pompare | Q  (l/s) | H  (mcA) | P  (kW) | Adâncime  cheson  (m) | Tipul colectorului (principal/secundar) | Poziţionarea pe colector |
| SPAU 1 | 4 | 8 | 1,5 | 5,90 | CP1 | între CV39 şi CV42 |
| SPAU 2 | 6 | 10 | 2,6 | 5,90 | CP1 | între CV50 şi CVE0 |
| SPAU 3 | 2 | 8 | 1,5 | 4,70 | CS2 | între CV67 şi CV47 |
| SPAU 4 | 11,20 | 5 | 3,5 | 5,90 | tronson spre SE | între CV117 şi SE |

Lungimile conductelor de refulare din staţiile de pompare sunt următoarele:

|  |  |  |
| --- | --- | --- |
| Staţia de pompare ape uzate | Material şi diametru conductă refulare (mm) | Lungime  (m) |
| SPAU 1 | PEID DN110 SDR17 PN10 | 155 |
| SPAU 2 | PEID DN110 SDR17 PN10 | 143 |
| SPAU 3 | PEID DN110 SDR17 PN10 | 51 |
| SPAU 4 | PEID DN110 SDR17 PN10 | 4 |
| TOTAL | | 353 |

***Subtraversari cursuri de apa:***

- subtraversare pârâu Pâclele, în lungime de 43,0ml, realizată prin foraj orizontal dirijat, conducta fiind protejată într-o ţeavă de oţel cu diametrul Dn200mm şi lungimea de 43,0ml;

- subtraversare DJ203L, în lungime de 8ml, realizată prin foraj orizontal dirijat, conducta fiind protejată într-o ţeavă de oţel cu diametrul Dn200mm şi lungimea de 8,0ml;

-colector secundar CS3-intre caminele CV87-CV88-subtraversare parau,in lungime de 10m,realizata prin foraj orizontal dirijat,conducta fiind protejata intr-o teava de otel cu diametrul Dn500mm si L=10m;

|  |  |
| --- | --- |
| - | -subtraversare a pârâului Pâclele, în lungime de |

28,0ml, realizată prin foraj orizontal dirijat, conducta fiind protejată într-o ţeavă de oţel cu diametrul de 200mm şi lungimea de 28,0ml.

-SPAU1-pe traseul conductei de refulare se va realiza o subtraversare a raului Saratel,in lungime de 95,0m prin foraj orizontal dirijat iar conducta se va proteja intr-o teava de otel cu Dn200mm si L=95,0m.

Staţie de epurare modulară, mecano-biologică

Staţia de epurare ape uzate cu capacitatea de 1000 mc/zi va fi modulară şi va fi amplasată în incinta actualei staţii de epurare ape uzate din localitatea Pleşeşti. Pentru alimentarea cu apă tehnologică a staţiei de epurare s-a propus un branşament din artera principală, în lungime de 255 m realizat din ţeavă din PEID DN110 SDR17 PN10.

Staţia de epurare ape uzate este destinată epurării apelor uzate menajere, asigurând un efluent în conformitate cu standardul NTPA 001 cu respectarea HG 352/2005

Schema tehnologică propusă

Fluxul tehnologic propus pentru epurarea apelor uzate menajere se compune din următoarele obiecte:

1. Treaptă de epurare mecanică compusă din:

* canal grătar dotat cu grătar mecanic cu auto - curăţare şi stăvilar;
* bazin de sedimentare primară şi deznisipare;
* cămin pentru nisip;
* pompă submersibilă pentru nisip;
* bazin de egalizare şi omogenizare;
* mixer submersibil;
* pompă alimentare reactor.

1. Treapta de epurare biologică compusă din:

* reactoare biologice;
* suflante;
* difuzoare;
* pompe nămol.
* Debitmetru electromagnetic

1. Treapta de epurare chimică compusă din:

* bazin de preparare şi stocare soluţie clorură ferică;
* pompă dozare clorură ferică.

1. Treapta de sterilizare cu U. V. (ultraviolete):

-sistemde dezinfectie cu U.V.

-pompa dozare acid citric

1. Treapta de prelucrare şi deshidratare a nămolului compusă din:

* unitatea de sedimentare a nămolului;
* unitate de preparare soluţie polielectrolit;
* unitate de deshidratare cu saci.

1. Modul de comandă şi automatizare staţie de epurare
2. Cabină de echipamente

Conducta de refulare ape epurate

-Noul tronson de evacuare apa epurata se va executa din conducta PVC-KG,SN4,DN500mm,în lungime de 414m,deasupra nivelului maxim de asigurare de 5%.Conducta va fi prevazuta cu clapetă unisens pentru evitarea inundării stației de epurare în perioadele de ape mari.

Conducta propusă se va racorda la conducta existentă de evacuare a apelor epurate din beton Dn500mm.Conducta va fi echipată cu cămine prefabricate din polipropilenă,cu structură corugată.

Gură de descărcare ape epurate

-Evacuarea apelor uzate epurate se va realiza într-un torent(curs de apă necadastrat)și apoi în râul Buzău.Gura de vărsare se va executa în albia torentului și va fi construită din beton.

În amonte şi în aval de gura de vărsare, versantul va fi pereat cu un pereu din dale de beton prefabricate pentru protecţia albiei (5 m în amonte şi 5 m în aval).

Drumuri de acces, sistematizare verticală şi construcţii accesorii

În cadrul acestui obiect se propune realizarea următoarelor lucrări:

* sistematizarea verticală a terenului pe care va fi amplasată staţia de epurare a apelor uzate;
* refacere poartă acces;

Sistematizarea verticală a terenului - se vor realiza lucrări de sistematizare verticală a terenului unde va fi amplasată noua staţie de epurare a apelor uzate.

Lucrări de refacere a porţii de acces

Se va reface poarta de acces cu dimensiunile de 5,50 x 2,00m.

Refacere podeţe şi suprafeţe asfaltate/betonate - se vor realiza lucrări de refacere a podeţelor şi suprafeţelor afectate pe parcursul execuţiei lucrărilor.

Modernizarea reţelei de alimentare cu apă potabilă

Modernizarea va fi realizată pe un tronson de conductă existent, amplasat în zona Nord- Vestică a localităţii, prin metoda sliplining (sau relining). Această metodă constă în introducerea prin conducta de apă existentă OL Dn100mm a unei conducte noi din PEID100 De90mm SDR17 PN10, în lungime de 705m. Prin retehnologizarea tronsonului de conductă se vor identifica şi desfiinţa toate legăturile provizorii, făcute clandestin, sau neconforme.În acest fel pot fi reduse substanţial pierderile de apă şi se poate creşte capacitatea de transport prin reducerea pierderilor locale de sarcină.

Executantul va realiza organizarea de şantier în locaţia ce va fi pusă la dispoziţie de către beneficiar.

**Organizarea de şantier** va cuprinde lucrări de amenajare a unei platforme pe care se va realiza depozitul de materiale (nivelare, compactare teren, împrejmuire), amenajarea unei platforme pentru amplasarea unei barăci metalice necesare personalului angajat, a unei cisterne de apă potabilă şi a unui wc ecologic.

Constructorul va trebui să respecte, la toate instalaţiile şi utilajele folosite, limitele noxelor prevăzute în normativele în vigoare la data execuţiei. Nivelul de zgomot pentru utilaje nu trebuie să depăşească 55 dB.

Şantierul şi lucrările vor fi iluminate pe perioada nopţii şi ori de câte ori vizibilitatea este redusă pentru a preveni reducerea accidentelor.

De asemenea, executantul lucrării are obligaţia de a semnaliza prin panouri avertizoare fiecare obiect aflat în execuţie.

Execuţia lucrărilor se va face cu respectarea exigenţelor de calitate prevăzute în caietele de sarcini şi în standardele şi normativele în vigoare în România.

Necesarul de energie, apa potabilă şi tehnologică pe întreaga perioadă de lucru a şantierului va fi asigurat după cum urmează:

Alimentarea cu apă

Apa va fi asigurată din reţeaua de alimentare cu apă potabilă a comunei Berca.

Evacuarea apelor uzate

Organizarea de şantier va fi prevazută cu grup sanitar mobil vidanjabil(wc ecologic).

Asigurarea energiei electrice

Energia electrică se va asigura din reţeaua aeriană de energie electrică a comunei Berca.

Instalaţii de comunicaţii

Pentru comunicaţii se vor utiliza reţelele de telefonie mobilă.

**b) cumularea cu alte proiecte:** - prezentul proiect este în relație cu sistemele de alimentare cu apă și de canalizare ale comunei care sunt reglementate din punct de vedere al protecției mediului prin autorizații de mediu .

**c) utilizarea resurselor naturale:**

Pentru constructiile ce fac obiectul proiectului se vor utiliza materiale de constructii omologate pe piata materialelor de constructii.

Cea mai mare parte a materialelor de constructie necesare desfasurarii activitatilor de santier vor fi aduse cu masini si utilaje speciale direct de la furnizor.

Alimentarea cu combustibili a masinilor si utilajelor din dotare se va realiza de la statiile PECO din împrejurimi.

Antreprenorul proiectului va fi cel care va alege sursele de aprovizionare cu aceste materiale de constructie, precum si tehnologiile care vor fi utilizate.

Astfel, proiectantul va preciza, in alta faza a proiectarii (Detalii de executie), in caietele de sarcini necesare documentatiei de licitatie pentru alegerea antreprenorului, caracteristicile materiilor prime in vederea atingerii calitatii corespunzatoare, conform actelor legislative in vigoare.

-materialele drenante si agregatele necesare pentru betoane,mortare,etc., se vor aproviziona de la balastiere autorizate ;

-betoanele se vor asigura de la statia de betoane agreata de constructor ;

-combustibilul și energia necesare in timpul executiei se vor asigura de constructor de la furnizori autorizati.

**d) producţia de deşeuri**  :

- pământul rezultat din săpături, va fi depozitat în spații special amenajate și utilizat la încheierea lucrarilor.

- resturile de materiale de construcţii, vor fi eliminate în conformitate cu prevederile legale referitoare la deşeurile din construcţii.

-deseurile menajere de la organizarea de santier vor fi colectate si depozitate in recipient etansi si vor fi preluate periodic de catre un operator de salubritate autorizat .

-In perioada de executie, deseurile generate vor fi colectate selectiv si valorificate sau reciclate (resturi de materiale din PEID,PVC,etc.).

**e) emisiile poluante, inclusiv zgomotul şi alte surse de disconfort:**

În perioada de execuţie a lucrărilor proiectate poluarea atmosferei va fi determinată în principal de utilajele şi mijloacele de transport care acţionează în zona analizată. Emisiile de praf variază de la o zi la alta, în funcţie de operaţiile specifice, condiţiile meteorologice dominante.

În timpul realizării obiectivului pot exista surse temporare generatoare de poluanţi în atmosferă, ca urmare a funcţionării motoarelor cu ardere internă şi a operaţiunilor necesare realizării lucrărilor (emisii de praf), însa aceste emisii vor fi în limite admisibile, fără efecte semnificative asupra populaţiei şi biodiversităţii.

Emisiile vor fi locale, şi vor avea impact nesemnificativ datorită dispersiei. Fiind surse nedirijate nu intră sub incidenţa Ord. 462/1993.

-Impurificarea solului şi subsolului poate proveni de la deşeuri depozitate necorespunzător şi /sau pierderi de produse petroliere de la utilajele şi mijloacele de transport.

Pe perioada execuţiei lucrărilor, deşeurile existente pe amplasament şi cele rezultate din activitatea proiectată vor fi colectate şi depozitate corespunzător în locuri special amenajate, urmând ca apoi să fie preluate de firme specializate.

Utilajele şi mijloacele de transport folosite vor fi cu inspecţia tehnică la zi.

**Protecţia împotriva zgomotului şi vibraţiilor.**

* **In perioada de executie**, sursele de zgomot si vibratii sunt grupate dupa cum urmeaza:

- in fronturile de lucru zgomotul si vibratiile sunt produse in fazele de executie de catre functionarea utilajelor de constructii specifice lucrarilor (excavari si curatiri in amplasament, realizarea lucrarilor proiectate etc.) la care se adauga aprovizionarea cu materiale;

- circulatia autobasculantelor, autocamioanelor si a celorlalte utilaje care transporta materiale necesare executiei lucrarii.

Aceste surse de zgomot si vibratie vor exista doar pentru perioada de timp necesara realizarii investitiei.

**f) riscul de accident, ţinându-se seama în special de substanţele şi de tehnologiile utilizate:**

- Deoarece in perioada de executare a lucrarilor nu se folosesc si nu rezulta substante sau compusi periculosi care sa fie eliberati in mediu,sunt posibile numai poluari accidentale ale factorului de mediu sol.

-Eventualele poluari accidentale de pe amplasament nu produc impurificari majore ale solului,deoarece cantitatile de motorina stocate în rezervoarele și mecanismele utilajelor sunt reduse.

**2. Localizarea proiectului**

**2.1. Utilizarea existentă a terenului** :- teren intravilan,domeniu public, zonă de locuințe și servicii.

**2.2. Relativa abundenţă a resurselor naturale din zonă, calitatea şi capacitatea regenerativă a acestora** : – nu este cazul.

**2.3. Capacitatea de absorbţie a mediului – capacitatea de absorbţie a mediului, cu atenţie deosebită pentru:**

1. zonele umede: –emisarul aferent stației de epurare va fi râul Buzău;
2. zonele costiere: – nu este cazul

c) zonele montane şi cele împădurite:- nu este cazul

d) parcurile şi rezervaţiile naturale:- nu este cazul

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: - nu este cazul;

f) zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr.930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:

- zone de protectie sanitara şi hidrogeologică,conform HG nr.930/2005- Norme speciale privind caracterul si marimea zonelor de protectie sanitara si hidrologica,la toate constructiile sistemelor de alimentare cu apa și de canalizare a apelor uzate .

g) ariile în care standardele de calitate a mediului stabilite de legislaţie au fost deja depăşite: - nu ne-au fost semnalate astfel de situaţii;

h)ariile dens populate:

-Daca se vor constata situatii de natura sa afecteze riveranii, se vor lua masuri de sistare a lucrarilor, anuntarea organelor si a beneficiarilor, identificarea cauzelor si luarea de masuri preventive, iar in caz de necesitate se vor lua masuri reparatorii.

i)peisajele cu semnificaţie istorică, culturală şi arheologică: - nu este cazul;

**3. Caracteristicile impactului potenţial:**

1. extinderea impactului: aria geografică şi numărul persoanelor afectate:- potenţial impact, temporar şi local, asupra zonelor de locuit, prin zgomot şi vibraţii:- nu au fost observaţii din partea publicului în urma anunţului de solicitare a acordului de mediu;

b) natura transfrontieră a impactului: -nu este cazul;

c) mărimea şi complexitatea impactului :- impact relativ redus şi local, pe perioada execuţiei proiectului;

d) probabilitatea impactului : impact cu probabilitate redusă atât pe parcursul realizării investiţiei, cât şi după darea în exploatare a acesteia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului :– perioada de expunere va fi redusă, întrucât poluanţii se vor manifesta pe tronsoane ale lucrărilor de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii anteriori.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- Proiectul nu intră sub incidenţa art. 28 din Legea 49/2011 care modifică şi completează OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, şi nu se supune procedurii de evaluare adecvată.

**Condiţiile de realizare a proiectului**

1.Realizarea în cele mai bune condiţii a lucrărilor propuse prin proiect, cu respectarea condiţiilor impuse prin actele emise de instituţiile de avizare nominalizate în certificatul de urbanism.

2. Se vor lua următoarele măsuri de diminuare a impactului în timpul lucrărilor:

* lucrările se vor realiza în etape, conform proiectului, şi se vor efectua lucrări de închidere pe măsura realizării sarcinilor tehnologice;
* depozitarea materialelor de construcţie se va face astfel încât să nu poată fi antrenate de vânt sau de apele pluviale;
* se va realiza optimizarea traseului utilajelor care transportă materiale de construcţie;
* se vor lua măsurile necesare pentru evitarea pierderilor de materiale în timpul transportării;
* deşeurile de materiale de construcţie rezultate în urma lucrărilor se vor colecta în spaţii special amenajate şi apoi vor fi evacuate la depozite de deşeuri specifice categoriei de deşeuri respective, în locurile precizate de autoritatea publică locală, cu menţiunea că deşeurile reciclabile vor fi predate la unităţi specializate în vederea valorificării;
* după realizarea obiectivelor de investiţii, constructorul va dezafecta lucrările provizorii şi va degaja zonele de materiale folosite sau rezultate şi de alte lucrări provizorii;

1. În timpul execuţiei lucrărilor se vor respecta prevederile SR ISO 10009/2017–Limite admisibile ale nivelului de zgomot din mediul ambiant.
2. Alimentarea cu apa in scop potabil va fi asigurata prin achizitionarea de apa plata imbuteliata. Pentru santier se vor amenaja grupuri sanitare ecologice ce vor fi vidanjate periodic de catre firma ce le va pune la dispozitie. Continutul vidanjabil va fi transportat la o statie de epurare autorizata.
3. Pe toata durata de executie a lucrarilor este strict interzis a se efectua deversari/descarcari de ape uzate,deseuri lichide sau solide,carburanti sau lubrifianti în ape de suprafata sau subterane.
4. Se vor utiliza doar utilaje şi vehicule agrementate d.p.d.v. tehnic şi se vor alimenta cu carburanţi numai în locuri special amenajate, pentru prevenirea poluării accidentale a solului cu produse petroliere şi uleiuri minerale.
5. Locul unde va fi realizată organizarea de şantier trebuie să fie astfel stabilit încât să nu aducă prejudicii mediului natural sau uman (prin afectarea vegetaţiei, prin afectarea structurii solului, emisii atmosferice, prin producerea unor accidente cauzate de traficul rutier din şantier, de manevrarea materialelor, prin producerea de zgomot, etc.).
6. La finalizarea lucrărilor vor fi realizate măsurile şi lucrările pentru refacerea zonelor deteriorate, şi redarea funcţionalităţii iniţiale a suprafeţelor afectate sau ocupate temporar.
7. Lucrarile de refacere a amplasamentului vor fi cuprinse în proiectul de executie si vor consta in:

-refacerea spatiului verde pe traseul conductelor de canalizare apa uzata menajera si pe amplasamentul statiei de epurare;

-eliminarea materialelor de constructie de la organizarea de santier;

-dezafectarea si ridicarea obiectelor de la organizarea de santier;

-refacerea spatiului verde in zona organizarii de santier ;

-pamantul rezultat de la realizarea obiectelor prevazute in proiect se va utiliza partial la acoperirea conductelor, la amenajarea spatiului verde aferent statiei de epurare, surplusul va fi evacuat intr-o locatie indicata de catre Primaria comunei Berca.

10.Constructorul ce va executa lucrarile, are obligatia sa asigure protectia spatiilor verzi intalnite in cale, sa nu blocheze trotuarele si accesul catre intrarile proprietatilor .

11. Programul de lucru în timpul execuţiei proiectului se va adapta astfel încât să nu creeze disconfort vecinătăţilor.

12.Asigurarea circulației pietonilor pe timpul realizării lucrărilor se va realiza prin podețe de trecere pietonală.

13. Limitele maxime admisibile ale indicatorilor de calitate ai apelor preepurate, înainte de evacuarea în râul Buzău,se vor încadra în limitele impuse în avizul de gospodărire a apelor nr.183/04.12.2017 și în limitele maxime admise de NTPA 001-HG 188/2002,modificată și completată cu HG 352/2005.

14.Nămolul deshidratat rezultat din staţia de epurare, se poate utiliza în agricultura numai cu respectarea normelor tehnice prevazute în Ordinul nr.344/708/2004, al MMGA şi MAPDR, şi în baza permisului de aplicare a nămolului, eliberat de APM Buzău. Până la găsirea soluţiei de eliminare /evacuare, se va stoca în spaţii amenajate care să preia întreaga cantitate generată

15. In conformitate cu prevederile Ordinului comun MMGA/MAPDR nr.344/708/2004-pentru aprobarea Normelor tehnice privind protectia mediului si in special a solurilor,cand se utilizeaza namolurile de epurare in agricultura,producatorul de namol este responsabil pentru calitatea,cantitatea,transportul,împrastierea namolului pe suprafetele agricole,precum si pentru efectele acestuia asupra mediului si sanatatii populatiei, dupa utilizare.

16.Conform Legii 211/2011 privind regimul deşeurilor, aveţi obligaţia să asiguraţi valorificarea/ eliminarea deşeurilor prin unităţi autorizate. Deşeurile provenite din desfăşurarea activităţii, care nu se pot valorifica prin reciclare, se vor preda societăţilor autorizate în vederea eliminării lor, numai pe baza de contract.

27. În conformitate cu prevederile OUG nr.68/2007 privind răspunderea de mediu, cu referire la prevenirea şi repararea prejudiciului asupra mediului, cu modificările şi completările ulterioare, titularul trebuie să adopte toate măsurile necesare pentru preîntâmpinarea pericolelor de apariţie a unei ameninţări iminente şi a unui prejudiciu asupra mediului şi să suporte costurile acţiunilor preventive şi reparatorii.

18.Inainte de intrarea in functiune a obiectivelor ,beneficiarul are obligatia depunerii la A.P.M.Buzau a documentatiilor tehnice in vederea obtinerii autorizatiilor de mediu,atât pentru sistemul de alimentare cu apa cât și pentru rețeaua de canalizare și stația de epurare a apelor uzate.

19. Pe toata durata execuţiei şi desfăşurării activităţii se vor respecta prevederile:

-Legea nr. 265/2006 pentru aprobarea O.U.G nr. 195/2005 privind protectia mediului cu modificarile si completarile ulterioare;

-Legea apelor nr. 107/1996 cu modificările și completările ulterioare;

-H.G. nr. 188/2002, pentru aprobarea unor norme privind condiţiile de descărcare în mediu acvatic a apelor uzate (NTPA 001/2002 şi NTPA 002/2002), cu modificările și completările ulterioare;

- SR ISO 10009/2017–Limite admisibile ale nivelului de zgomot din mediul ambiant;

- OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr 19/2008, cu modificările și completările ulterioare;

- H.G. nr. 1061/2008 privind transportul deşeurilor periculoase şi nepericuloase pe teritoriul României;

-Legea nr. 211 /2011 privind regimul deşeurilor;

-H.G. nr. 856/2002 privind evidenţa gestiunii deşeurilor, completată de HG nr. 210/2007;

-Ordinul nr. 95/2005 privind depozitarea deşeurilor;

**-Răspunerea privind corectitudinea calculelor şi a pieselor desenate, încorporate în documentaţia tehnică de fundamentare a DECIZIEI ETAPEI DE INCADRARE ,revine în totalitate elaboratorului memoriului de prezentare .**

**-Prezenta decizie nu exclude obligaţia solicitării şi obţinerii şi a altor autorizaţii sau avize, prevăzute de legislaţia în vigoare.**

**Proiectul propus nu necesită parcurgerea celorlalte etape ale procedurii de evaluare adecvată**.

***Prezentul act de reglementare îşi păstrează valabilitatea pe toată perioada punerii în aplicare a proiectului ( în conformitate cu prevederile art. 16 alin. 1 din Ordonanţa de urgenţă a Guvernului nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare).***

* Nerespectarea prevederilor prezentei *Decizii a etapei de incadrare* se sanctioneaza conform prevederilor legale in vigoare.

Prezenta decizie poate fi contestata în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

Șef Serviciu Avize,Acorduri,Autorizatii, Întocmit,

Ing.Elena BADII consilier superior Dorina BURADA